LINE MAN ควบรวม Wongnai คว้าเงินลงทุนกว่า 3300 ล้านบาท
ไลน์แมน (LINE MAN) ควบรวมวงใน (Wongnai) คว้าเงินลงทุนมูลค่า 3300ล้านบาทจากBRV Capital Management ผนึกกำลังแข็งแกร่งนางสาวอึนจอง ลี หัวหน้าฝ่ายบริหารธุรกิจระดับโลก (เอเชียตะวันออกเฉียงใต้) ไลน์ พลัส คอร์ปอเรชั่น กล่าวว่า ไลน์แมน (LINE MAN) ผู้ให้บริการแอปพลิเคชันเดลิเวอรี บรรลุข้อตกลงด้านเงินลงทุนมูลค่า 110 ล้านเหรียญสหรัฐฯ หรือประมาณ3300ล้านบาท จากบริษัทBRV Capital Management (BRV)นับเป็นการรับเงินทุนครั้งแรกสำหรับธุรกิจดาวรุ่งในกลุ่มธุรกิจต่างประเทศของไลน์กรุ๊ป (LINE Group) สะท้อนความสำเร็จของไลน์แมนในประเทศไทยและความพร้อมในการสร้างการเติบโตให้กับธุรกิจในอนาคตการลงทุนจากBRVในครั้งนี้ นำมาสู่การควบรวมกิจการบริษัท วงใน มีเดีย จำกัด (Wongnai) แพลตฟอร์มรีวิวและค้นหาร้านอาหาร ซึ่งดำเนินธุรกิจในฐานะพันธมิตรร่วมกับไลน์แมนมาตั้งแต่ปี2559 ปัจจุบันวงในมีผู้ใช้งานกว่า10ล้านรายต่อเดือนด้วยฐานข้อมูลร้านอาหารใหญ่ที่สุดในประเทศไทยกว่า400000ร้านทั่วประเทศ ทำให้ผู้ใช้งานไลน์แมนสามารถสั่งอาหารจากร้านที่อยู่บนฐานข้อมูลของวงในได้ ซึ่งการลงทุนในครั้งนี้ มีวัตถุประสงค์เพื่อสร้างความแข็งแกร่งให้กับบริษัทที่ควบรวมใหม่และต่อยอดการพัฒนาในช่วงธุรกิจกำลังเติบโตอย่างต่อเนื่องในตลาดประเทศไทย โดยไลน์แมน ที่มาพร้อมแนวคิดผู้ช่วยเบอร์หนึ่งในแบบออนดีมานด์และบริการอย่างมืออาชีพแก่ผู้ใช้งานตลอด 24 ชั่วโมง ผ่าน 6 บริการ ปัจจุบันมีพันธมิตรร้านอาหารมากกว่า 100000 ร้านค้าทั่วกรุงเทพฯ และอีกหลายจังหวัด เช่น นนทบุรี สมุทรปราการ นครปฐม สมุทรสาคร พระนครศรีอยุธยา ชลบุรี เมืองพัทยาและเชียงใหม่ โดยวางแผนจะขยายพื้นที่การให้บริการในประเทศไทยให้ครอบคลุม15จังหวัดภายในปีนี้เรามีความยินดีที่ได้ร่วมงานกับBRVซึ่งเป็นบริษัทเงินทุนที่มีประสบการณ์และมีความเชี่ยวชาญอย่างมากในการแสวงหาการลงทุนในธุรกิจที่มีศักยภาพและเป็นผู้นำในอุตสาหกรรม หัวหน้าฝ่ายบริหารธุรกิจระดับโลก (เอเชียตะวันออกเฉียงใต้) ไลน์ พลัส คอร์ปอเรชั่น กล่าว และว่า นับตั้งแต่เปิดตัวเมื่อ 4 ปีก่อน ไลน์แมนเติบโตจนกลายเป็นแอปพลิเคชันเดลิเวอรียอดนิยมสำหรับคนไทย และนับจากนี้ เงินลงทุนที่ได้รับจากBRVจะช่วยผลักดันให้สามารถเติบโตขึ้นไปอีกขั้น
ไลน์แมน (LINE MAN) ควบรวมวงใน (Wongnai) คว้าเงินลงทุนมูลค่า 3300 ล้านบาทจาก BRV Capital Management ผนึกกำลังแข็งแกร่ง
ไลน์แมน,วงใน,LINE MAN,Wongnai,ควบรวมธุรกิจ